Blaze7451/Wiki-th-20250601 huggingface dataset:
ภาวะเศรษฐกิจฟองสบู่

ภาวะเศรษฐกิจฟองสบู่ (economic bubble) คือภาวะที่ราคาของสินทรัพย์ เช่นอสังหาริมทรัพย์หรือหน่วยลงทุนต่าง ๆ เพิ่มขึ้นสูงเกินกว่าราคาตามความเป็นจริง จนเกิดอุปสงค์เทียมจากการเก็งกำไรที่ทำให้ราคาเพิ่มสูงขึ้นไปเรื่อย ๆ เป็นวงจร และขยายตัวเหมือนฟองสบู่ โดยส่วนใหญ่ภาวะฟองสบู่นี้จะจบลงเมื่อเกิดเหตุที่ทำให้นักลงทุนเลิกคาดหวังว่าราคาจะเพิ่มขึ้นอีก หรือรัฐบาลออกนโยบายเพื่อดึงราคาลงสู่ภาวะปกติ (เช่นการขึ้นอัตราดอกเบี้ย) จึงทำให้การเก็งกำไรและราคาที่สูงกว่าความเป็นจริงลดลง
ราคาสินทรัพย์ในภาวะฟองสบู่ตั้งอยู่บนสมมติฐานว่าราคาจะเพิ่มขึ้นเรื่อย ๆ ดังนั้น เมื่อราคาเริ่มลดลงภาวะฟองสบู่ก็จะหดตัวลงอย่างรวดเร็ว จนทำให้เกิดภาวะฟองสบู่แตก ซึ่งมักจะทำให้เกิดปัญหาหนี้สินเกิดขึ้นตามมา

**ดูเพิ่ม**
 ความคลั่งทิวลิป
หมวดหมู่:วิกฤตการณ์การเงิน

หมวดหมู่:ปัญหาเศรษฐกิจ
ทีนอนโตซอรัส

ทีนอนโตซอรัส (tenontosaurus) ชื่อของมันมีความหมายว่า กิ้งก่าเอ็นกล้ามเนื้อ ที่ชื่อของมันมีความหมายแบบนี้เพราะมีเส้นเอ็นแข็งๆ ตั้งแต่หลังไปจนถึงหาง พบในยุคครีเทเซียสตอนต้น ฟอสซิลของมันค้นพบที่อเมริกาเหนือและแอฟริกา ขนาด 5 เมตร เวลายืนมันใช้ขาหลัง เวลาเดินมันจะใช้ขาทั้งหมด อาวุธของมันคือหางที่มีขนาดใหญ่เต็มไปด้วยกล้ามเนื้อของมัน เพื่อใช่ป้องกันตัวจากไดโนนีคัสที่เป็นนักล่ายุคเดียวกับมัน
หมวดหมู่:ไดโนเสาร์ในยุคครีเทเชียส
แม่แบบ:เหตุการณ์ปัจจุบัน/2552 กรกฎาคม 24

* ซูซีโล บัมบัง ยูโดโยโน ได้รับชัยชนะในการเลือกตั้งประธานาธิบดีในอินโดนีเซีย และเข้าดำรงตำแหน่งสมัยที่สอง  (เอพีผ่านทางกูเกิลนิวส์)
}
ดีน มาร์ติน

ดีน มาร์ติน (Dean Martin) มีชื่อเกิดว่า ดีโน พอล โครเชตติ (Dino Paul Crocetti); 7 มิถุนายน ค.ศ. 1917 – 25 ธันวาคม ค.ศ. 1995) เป็นนักร้อง, นักแสดงและนักแสดงตลกชาวอเมริกันเชื้อสายอิตาลี เขาเป็นหนึ่งในผู้ให้ความบันเทิงชาวอเมริกันที่ได้รับความนิยมและยืนยงที่สุดในช่วงกลางศตวรรษที่ 20 มาร์ตินได้รับฉายาว่า "ราชาแห่งความเท่" มาร์ตินประสบความสำเร็จในอาชีพร่วมกับนักแสดงตลก เจอร์รี ลูอิส โดยทั้งคู่มีชื่อเรียกว่า มาร์ตินและลูอิส ใน ค.ศ. 1946 พวกเขาได้แสดงในไนต์คลับและต่อมาได้ปรากฏตัวทางวิทยุ, โทรทัศน์และภาพยนตร์เป็นจำนวนมาก
มาร์ตินเริ่มทำงานเป็นศิลปินเดี่ยวในฐานะนักแสดง หลังสิ้นสุดการเป็นหุ้นส่วนกับลูอิสอย่างรุนแรงใน ค.ศ. 1956  มาร์ตินก่อตั้งตัวเองในฐานะนักร้อง โดยบันทึกเพลงร่วมสมัยมากมายรวมถึงมาตรฐานจาก เกรตอเมริกันซองบุก เขากลายเป็นหนึ่งในนักแสดงที่โด่งดังที่สุดในลาสเวกัสและเป็นที่รู้จักจากการเป็นเพื่อนกับศิลปิน แฟรงก์ ซินาตราและแซมมี เดวิส จูเนียร์ ทั้งสามคนร่วมกับคนอื่น ๆ ก่อตั้ง แรตแพก
มาร์ตินเป็นพิธีกรรายการวาไรตีทางโทรทัศน์ชื่อ เดอะดีนมาร์ตินโชว์ ตั้งแต่ ค.ศ. 1965 โดยมีเนื้อหาเกี่ยวกับความสามารถด้านการร้องเพลงและการแสดงตลกของมาร์ติน และมีลักษณะท่าทางที่ผ่อนคลายและเป็นกันเองของเขา ตั้งแต่ ค.ศ. 1974 ถึง 1984 เขาเป็นโรสต์มาสเตอร์ในรายการ ดีนมาร์ตินเซเลบริตีโรสต์ ยอดนิยม ซึ่งดึงดูดคนดัง, นักแสดงตลกและนักการเมือง ตลอดชีวิตการทำงานของเขา มาร์ตินได้แสดงบนเวทีคอนเสิร์ต, ไนต์คลับ, บันทึกเสียงและปรากฏตัวในภาพยนตร์ 85 เรื่องและรายการโทรทัศน์อีกมากมาย
เพลงที่รู้จักกันดีที่สุดของเขา ได้แก่ "อินต์แดตอะคิกอินเดอะเฮด?", "เมโมรีส์อาร์เมดออฟดิส", "แดตส์อะมอเร", "เอฟรีเลิฟส์ซัมบอดี", "ยูร์โนบอดีทิลล์ซัมบอดีเลิฟส์ยู", "สเวย์", และ "โวลาเร"

**อ้างอิง**
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ศิลปินสังกัดแคปิตอลเรเคิดส์
หมวดหมู่:ศิลปินสังกัดรีพรีซเรเคิดส์
หมวดหมู่:บุคคลจากรัฐโอไฮโอ
หมวดหมู่:บุคคลจากพิตต์สเบิร์ก
เดวิดกับหัวโกไลแอธ (คาราวัจโจ-โรม)

เดวิดกับหัวโกไลแอธ (David with the Head of Goliath) เป็นภาพเขียนสีน้ำมันที่เขียนโดยคาราวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่หอศิลป์บอร์เกเซในกรุงโรมในประเทศอิตาลี  
ภาพ “เดวิดกับหัวโกไลแอธ” ฉบับเวียนนาเขียนราวระหว่างปี ค.ศ. 1609 ถึงปี ค.ศ. 1610 เป็นภาพเขียนที่เป็นของคาร์ดินัลสคิปิโอเน บอร์เกเซ ในปี ค.ศ. 1613 การระบุว่าเวลาที่เขียนมีตั้งแต่ ค.ศ. 1605 ไปจนถึงระหว่าง ค.ศ. 1609 ถึง ค.ศ. 1610 ภาพ “เดวิดกับหัวโกไลแอธ” เป็นภาพเขียนภาพหนึ่งที่อาจจะเป็นภาพเขียนภาพสุดท้ายของคาราวัจโจ ใบหน้าของเดวิดที่ดูเศร้าอาจจะสะท้อนอารมณ์ของคาราวัจโจในบั้นปลายของชีวิต ภาพเขียนนี้ทำให้นึกถึงภาพ “การตัดหัวนักบุญจอห์นแบ็พทิสต์” ที่ลา วาเล็ตตา แต่ภาพนี้ขาดสีที่สดใสของภาพ “การตัดหัวนักบุญจอห์น” และเป็นภาพขนาดเล็กที่สร้างความใกล้ชิดกับผู้ชมภาพมากกว่าเมื่อเปรียบเทียบกับงานเขียนชิ้นใหญ่ๆ อื่นๆ ที่คาราวัจโจเขียน
เดวิดดูเหมือนจะมีความรู้สึกขยะแขยงกับการถือหัวของโกไลแอธอยู่บ้าง คาราวัจโจจะใช้หัวของโกไลแอธในการแสดงภาพตนเองและเดวิดก็อาจจะเป็นเช็คโค เดล คาราวัจโจ (Cecco del Caravaggio)  ตามที่บรรยายโดยจิโอวานนิ เปียโตร เบลโลริในปี ค.ศ. 1650 ถ้าหัวของโกไลแอธคือคาราวัจโจจริงก็เป็นการแสดงความรู้สึกขยะแขยงที่คาราวัจโจสื่อออกมาทางภาพ ที่คล้ายกับที่ไมเคิล แอนเจโลทำในภาพ “การตัดสินครั้งสุดท้าย” สำหรับชาเปลซิสติน ที่เขียนใบหน้าที่บิดเบี้ยวทรมานที่เป็นใบหน้าของตนเองบนหนังที่ลอกออกมาจากร่างของนักบุญบาร์โทโลมิว  แต่ใบหน้าของโกไลแอธของคาราวัจโจเป็นใบหน้าของผู้ที่สิ้นหวัง
สีเงินมอม, ดำและน้ำตาลเป็นสีหลักที่ใช้ในภาพ แสงที่ส่องบนร่างของเดวิดทำให้ดูเหมือนเป็นเด็กข้างถนนที่ถือดาบที่มีรอยเปื้อนเลือดเพียงเล็กน้อยราวกับจะกล่าวว่ามีความชำนาญในการฆ่าคนจนไม่ต้องทำให้เลอะเทอะ กลางหน้าผากของโกไลแอธมีแผลที่เป็นแผลที่คาราวัจโจได้รับเมื่ออยู่ที่เนเปิลส์  บนดาบมีอักษรย่อ “H-AS OS” ที่มาจากภาษาละติน “Humilitas occidit superbiam” (ความถ่อมตัวฆ่าความหยิ่งยะโส) ซึ่งอาจจะเป็นนัยยะของความสำนึกผิดของคาราวัจโจหลังจากที่ได้หนีไปหลังจากที่ไปฆ่าคนจากการทะเลาะเบาะแว้งกัน

**อ้างอิง**


**ดูเพิ่ม**
คาราวัจโจ
*เดวิด
*โกไลแอธ
หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1600
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับพระคัมภีร์
หมวดหมู่:งานสะสมของหอศิลป์บอร์เกเซ
เดวิดกับหัวโกไลแอธ (คาราวัจโจ-เวียนนา)

เดวิดกับหัวโกไลแอธ (David with the Head of Goliath) เป็นภาพเขียนสีน้ำมันที่เขียนโดยคาราวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในกรุงเวียนนาในประเทศออสเตรีย  
ภาพ “เดวิดกับหัวโกไลแอธ” เขียนราวปี ค.ศ. 1607 ปีเตอร์ รอบบ์ (Peter Robb) ผู้เขียนชีวประวัติของคาราวัจโจเชื่อว่าภาพนี้ซื้อโดยเคานท์แห่งวิลลาเมดิอานาในเนเปิลส์ระหว่างปี  ค.ศ. 1611 ถึงปี ค.ศ. 1617 ที่จิโอวานนิ เปียโตร เบลโลริบันทึกไว้ว่าวิลลาเมดิอานากลับไปสเปนพร้อมกับภาพเขียนครึ่งตัวของเดวิดโดยคาราวัจโจ
ภาพของคาราวัจโจแสดงเหตุการณ์ที่เกิดขึ้นในชั่วขณะที่บรรยายใน 1 ซามูเอล 17:57: “เมื่อเดวิดกลับมาจากการฆ่าคนฟิลลิสตีน, แอ็บเนอร์ดึงตัวเดวิดเข้าไปหาซอลขณะที่หัวของโกไลแอธยังอยู่ในมือของเดวิด” การวางท่าในภาพเป็นการวางท่าโดยทั่วไปของการเขียนภาพนี้ ที่แสดงเดวิดถือหัวของโกไลแอธด้วยความภูมิใจ ในฉบับบอร์เกเซคาราวัจโจเปลี่ยนเป็นเดวิดยื่นหัวโกไลแอธมาทางผู้ชมภาพ  ที่ทำให้ผู้ชมภาพอยู่ในฐานะซอล
ภาพเขียนอาจจะเปรียบได้กับภาพเดียวกัน “เดวิดกับหัวโกไลแอธ” ที่หอศิลป์บอร์เกเซ ที่เขียนไม่ในปี ค.ศ. 1607 ก็ในปี ค.ศ. 1609/1610 ภาพเขียนสองภาพนี้มีความคล้ายคลึงกัน เช่นเดียวกับการเขียนภาพนักบุญจอห์แบ็พทิสต์คาราวัจโจศึกษาและเขียนภาพนี้จากมุมต่างๆ แต่ภาพที่อยู่ที่เวียนนามีบรรยากาศที่ไม่หนักเท่ากับฉบับบอร์เกเซ เดวิดของเวียนนามีความรู้สึกถึงชัยชนะมากกว่าความเดวิดฉบับบอร์เกเซที่ดูมีความรู้สึกใคร่ครวญและซึมเศร้า และใบหน้าของโกไลแอธที่เป็นที่ยอมรับกันว่าเป็นภาพเหมือนตนเองของคาราวัจโจ แต่โกไลแอธบอร์เกเซก็เป็นใบหน้าทั่วไป
นายแบบสำหรับเดวิดทั้งของบอร์เกเซและเวียนนาน่าจะเป็นคนเดียวกับผู้ที่เป็นแบบสำหรับคิวปิดใน “ชัยชนะของความรัก” และ “นักบุญจอห์นแบ็พทิสต์” ที่โตขึ้น ภาพทั้งหมดเขียนเมื่อปี ค.ศ. 1602 ผู้ที่เป็นแบบของภาพเหล่านี้สันนิษฐานกันโดยผู้เชี่ยวชาญหลายคนรวมทั้งปีเตอร์ รอบบ์ ว่าเป็นเช็คโค เด็กที่เป็นผู้รับใช้ของคาราวัจโจในกรุงโรมเมื่อต้นคริสต์ทศวรรษ 1600 และเป็นคนคนเดียวกับเช็คโค เดล คาราวัจโจ จิตรกรที่ทำงานที่โรมระหว่างปี ค.ศ. 1610 ถึงปี ค.ศ. 1625 และมีงานเขียนที่มีลักษณะที่เป็นแบบการเขียนของคาราวัจโจ แต่ไม่มีหลักฐานว่าเช็คโคอยู่กับคาราวัจโจหลังจากที่หลบหนีจากโรมในปี ค.ศ. 1606 หรือไม่

**อ้างอิง**


**ดูเพิ่ม**
คาราวัจโจ
*เดวิด
*โกไลแอธ
หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1600
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับพระคัมภีร์
หมวดหมู่:งานสะสมของพิพิธภัณฑ์ประวัติศาสตร์ศิลปะ
สงครามไบแซนไทน์-อาหรับ

สงครามไบแซนไทน์-อาหรับ (Byzantine–Arab Wars)  เป็นสงครามที่ต่อเนื่องกันระหว่างจักรวรรดิกาหลิป และจักรวรรดิไบแซนไทน์ระหว่างคริสต์ศตวรรษที่ 7 ถึง คริสต์ศตวรรษที่ 12 ที่เริ่มตั้งแต่การพิชิตดินแดนของมุสลิมภายใต้จักรวรรดิกาหลิปรอชิดีนและจักรวรรดิกาหลิปอุมัยยะห์ และต่อสู้ต่อเนื่องกันมาด้วยสาเหตุความขัดแย้งของพรมแดนจนถึงสงครามครูเสดเริ่มต้นขึ้น ผลของสงครามคือการเสียดินแดนของจักรวรรดิไบแซนไทน์ หรือชาวอาหรับเรียกว่า “รุม”  ในบันทึกทางประวัติศาสตร์ 
ความขัดแย้งครั้งแรกยืนยาวตั้งแต่ ค.ศ. 634 จนถึง ค.ศ. 718 ที่จบลงด้วยการการล้อมกรุงคอนสแตนติโนเปิลครั้งที่สองที่หยุดยั้งการขยายตัวของจักรวรรดิอาหรับเข้ามายังอนาโตเลีย ความขัดแย้งครั้งเกิดขึ้นระหว่างราว ค.ศ. 800 จนถึง ค.ศ. 1169 เมื่อฝ่ายอิสลามยึดดินแดนทางตอนใต้ของอิตาลีโดยกองกำลังของอับบาซียะห์ระหว่างคริสต์ศตวรรษที่ 9 ถึงคริสต์ศตวรรษที่ 10 แต่ไม่ประสบกับความสำเร็จเท่าใดนักในซิซิลี เมื่อมาถึงสมัยการปกครองของราชวงศ์มาซีโดเนียไบแซนไทน์ก็ยึดบริเวณลว้านคืนมาได้ และบุกต่อไปเพื่อที่จะยึดเยรูซาเลมทางตอนใต้ อาณาจักรอีเมียร์แห่งอเล็พโพและอาณาจักรเพื่อนบ้านกลายเป็นอาณาจักรบริวารของไบแซนไทน์ทางตะวันออก ที่อันตรายส่วนใหญ่มาจากจักรวรรดิกาหลิปฟาติมียะห์ในอียิปต์ สถานะการณ์มาเปลี่ยนแปลงเมื่อราชวงศ์เซลจุครุ่งเรืองขึ้นและทำให้อับบาซียะห์ได้ดินแดนลึกเข้าไปในอนาโตเลีย ซึ่งเป็นผลให้จักรพรรดิไบแซนไทน์อเล็กซิออสที่ 1 โคมเนนอสต้องเขียนพระราชสาส์นไปขอความช่วยเหลือจากสมเด็จพระสันตะปาปาเออร์บันที่ 2ที่การประชุมสภาสงฆ์แห่งปิอาเชนซา ซึ่งเป็นสาเหตุหนึ่งของการเริ่มสงครามครูเสดครั้งที่ 1

**อ้างอิง**

**ดูเพิ่ม**
 จักรวรรดิไบแซนไทน์- จักรวรรดิกาหลิป
หมวดหมู่:ประวัติศาสตร์ยุโรป
หมวดหมู่:ประวัติศาสตร์แอฟริกา
หมวดหมู่:สงครามสมัยกลาง
หมวดหมู่:สงครามศาสนา
หมวดหมู่:ประวัติศาสตร์ศาสนาอิสลาม
หมวดหมู่:รัฐเคาะลีฟะฮ์
หมวดหมู่:สงครามเกี่ยวข้องกับจักรวรรดิไบแซนไทน์
หมวดหมู่:สงครามเกี่ยวข้องกับซีเรีย
หมวดหมู่:สงครามเกี่ยวข้องกับอียิปต์
หมวดหมู่:สงครามเกี่ยวข้องกับตุรกี
หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับบัลแกเรีย
หมวดหมู่:สงครามในคริสต์ทศวรรษ 630
หมวดหมู่:จักรวรรดิไบแซนไทน์
หมวดหมู่:การบุกครอง
หมวดหมู่:สงครามในคริสต์ทศวรรษ 630

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 7
หมวดหมู่:คริสต์ทศวรรษ 630
ไมโครฟิลาเมนท์

ไฟล์:MEF microfilaments.jpg|thumb|ไมโครทิวบูลในไฟบรอบลาสต์ (fibroblast) เอมบรีโอของหนู ย้อมสีด้วย Fluorescein isothiocyanate-phalloidin|250px
ไมโครฟิลาเมนท์ (microfilaments) หรือ แอกทินฟิลาเมนท์ (actin filaments) เป็นโปรตีนฟิลาเมนท์ภายในไซโทพลาซึมของเซลล์ยูคารีโอตซึ่งประกอบขึ้นเป็นส่วนหนึ่งของไซโทสเกเลตัน ไมโครฟิลาเมนต์ประกอบด้วยไบโอพอลีเมอร์แอคติน (actin) เป็นหลัก แต่ก็ถูกปรับแต่งผ่านและมีปฏิสัมพันธ์กับโปรตีนอื่น ๆ จำนวนมากภายในเซลล์ ไมโครฟิลาเมนต์มักมีเส้นผ่านศูนย์กลางที่ 7 nm และประกอบด้วยแท่ง (strands) ของแอคตินสองแท่ง หน้าที่ขอไมโครฟิลาเมนต์ เช่น ในการไซโทคิเนซิส, การเคลื่อนที่แบบอะมีบอยด์, การเคลื่อนที่ของเซลล์, การเปลี่ยนแปลงรูปร่างของเซลล์, เอนโดไซโทซิส และ เอกโซไซโทซิส, การหดตัวของเซลล์ และเสถียรภาพเชิงกลของเซลล์ ไมโครฟิลาเมนต์มีความยืดหยุ่นและแข็งแรงมาก สามารถต้านทานต่อแรงบีบอัดหลายพิโคนิวตัน (piconewtons) และต่อการแตกหักของเส้นใยเช่นกัน ในกระบวนการของเซลล์เช่นการเคลื่อนที่ของเซลล์ ปลายด้านหนึ่งของแอคตินฟิลาเมนต์จะยาวออก ในขณะที่อีกปลายหนึ่งจะหดตัวลง ด้วยการทำงานของมอเตอร์ระดับโมเลกุล (molecular moter) ไมโอซิน II (Myosin II) นอกจากนี้ยังมีหน้าที่เป็นส่วนหนึ่งของมอเตอร์ระดับโมเลกุลสำหรับการหดตัว (contractile molecular motors) กลุ่มที่ทำงานด้วยแอคโตไมโอซิน (actomyosin-driven) ที่ซึ่งเส้นใยบาง ๆ นั้นทำหน้าที่เป็นเครื่องมือสำหรับการดึง (pulling action) ในกระบวนการปราศจาก ATP (ATP-dependent) ของไมโอซินในการหดตัวของกล้ามเนื้อ และการเคลื่อนที่ซูโดพอด (pseudopod)

**อ้างอิง**

**แหล่งข้อมูลอื่น**
 Microfilaments- Microfilament+proteins- Microfilament
หมวดหมู่:ไซโทสเกเลตัน
หมวดหมู่:ชีววิทยาของเซลล์
อาหรับ

อาหรับ หรือ ชาวอาหรับ (عربي, ʿarabi พหูพจน์ العرب al-ʿarab) เป็นกลุ่มชาติพันธุ์ ที่ส่วนใหญ่อยู่ในโลกอาหรับ คำว่า “อาหรับ” ในกลุ่มภาษาเซมิติกแปลว่าทะเลทรายหรือผู้ที่อาศัยอยู่ในทะเลทราย (ส่วนใหญ่ดำรงชีพแบบเร่ร่อน) คำว่า “อาหรับ” จึงหมายถึง “เร่ร่อน” ได้ด้วย ในปัจจุบัน คำนี้หมายถึงผู้ที่มาจากประเทศอาหรับซึ่งมีภาษาพื้นเมืองเป็นภาษาอาหรับ ซึ่งแตกต่างจากคำจำกัดความดั้งเดิมที่มีความหมายครอบคลุมแค่ผู้สืบเชื้อสายจากชนเผ่าแห่งคาบสมุทรอาหรับ
คำนี้ยังสามารถครอบคลุมถึงชนชาติที่พูดภาษาอาหรับทั้งหมดที่อาศัยอยู่ตั้งแต่ชายฝั่งมหาสมุทรแอตแลนติกของมอริเตเนียไปจนถึงแอฮ์วอซของอิหร่าน รวมถึงรัฐอาหรับในเอเชียตะวันตกเฉียงใต้ แอฟริกาเหนือ จะงอยแอฟริกา หมู่เกาะในมหาสมุทรอินเดียตะวันตก (รวมถึงคอโมโรส) และยุโรปใต้ (เช่น แคว้นซิซิลี มอลตา และคาบสมุทรไอบีเรีย) และประชากรจำนวนมากในทวีปอเมริกา ยุโรปตะวันตก อินโดนีเซีย อิสราเอล ตุรกี อินเดีย และอิหร่าน ถึงแม้ว่าศาสนาอิสลามจะเริ่มต้นขึ้นในคาบสมุทรอาหรับ ภาษาในคัมภีร์ของศาสนาอิสลามเป็นภาษาอาหรับ และชาวอาหรับส่วนใหญ่นับถือศาสนาอิสลาม แต่ประชากรมุสลิมเพียง 20% เท่านั้นที่เป็นชาวอาหรับ
ชาวอาหรับเป็นชาวเซมิติกเช่นเดียวกับชาวยิว จัดอยู่ในพวกคอเคเซอยด์ ในคัมภีร์ไบเบิลภาคพันธสัญญาเก่ากล่าวว่าอับราฮัมมีลูกชาย 2 คน คนโตชื่ออิสไมส์หรืออิสมาอีลเป็นต้นตระกูลของชาวอาหรับ คนที่ 2 ชื่อไอแซกเป็นต้นตระกูลของชาวยิว ก่อนที่มุฮัมมัดจะประกาศศาสนาอิสลามชาวอาหรับจะอยู่กันเป็นเผ่า จงรักภักดีต่อเผ่าของตนมาก วิถีชีวิตของชาวอาหรับมีสองแบบ คือแบบอยู่เป็นหมู่บ้าน มีอาชีพค้าขายและทำการเกษตร อีกกลุ่มหนึ่งใช้ชีวิตแบบเร่ร่อนเรียกว่าเบดูอิน อาศัยอยู่ในกระโจมเพื่อเคลื่อนย้ายได้สะดวก ชาวเบดูอินกับชาวอาหรับที่ตั้งถิ่นฐานมักดูถูกกัน ไม่ลงรอยกัน หลังจากมุฮัมมัดประกาศศาสนาอิสลาม จึงเกิดความสามัคคีในหมู่ชาวอาหรับ ผู้นับถือศาสนาอิสลามในยุคแรก ๆ มักถูกกลั่นแกล้งและปราบปรามจึงเกิดการทำญิฮาดหรือการต่อสู้เพื่อศาสนาขึ้น
ปัจจุบันประเทศที่จัดว่าเป็นประเทศอาหรับและเป็นสมาชิกของสันนิบาตอาหรับ มีทั้งหมด 22 ประเทศ ได้แก่ แอลจีเรีย บาห์เรน คอโมโรส จิบูตี อียิปต์ อิรัก จอร์แดน คูเวต เลบานอน ลิเบีย มอริเตเนีย โมร็อกโก โอมาน ปาเลสไตน์ กาตาร์ ซาอุดีอาระเบีย โซมาเลีย ซูดาน ซีเรีย ตูนิเซีย สหรัฐอาหรับเอมิเรตส์ และเยเมน ในปัจจุบันยังมีความขัดแย้งในหมู่ชาวอาหรับอยู่ เช่น ความขัดแย้งปาเลสไตน์ ความขัดแย้งระหว่างชาวอาหรับที่นับถือศาสนาอิสลามและศาสนาคริสต์ในเลบานอน ความขัดแย้งระหว่างชาวอาหรับที่นับถือศาสนาอิสลามนิกายซุนนีและชีอะฮ์  เป็นต้น
ภาษาอาหรับเป็นภาษาที่เก่ากว่าวัฒนธรรมอาหรับที่เริ่มเผยแพร่ในตะวันออกกลางตั้งแต่ต้นคริสต์ศตวรรษที่ 2 เมื่ออาหรับคริสเตียน เช่น จักรวรรดิกาสนาวิยะห์ เริ่มโยกย้ายเข้าไปตั้งถิ่นฐานในทะเลทรายซีเรียและบริเวณลิแวนต์ ภาษาอาหรับเพิ่มความสำคัญมากขึ้นพร้อมกับการรุ่งเรืองของศาสนาอิสลามในคริสต์ศตวรรษที่ 7 ในการเป็นภาษาของอัลกุรอาน และวัฒนธรรมอาหรับก็เริ่มเผยแพร่ออกไปพร้อมกับการขยายดินแดนของอิสลาม

**หมายเหตุ**

**อ้างอิง**
 ศรีสุรางค์ พูลทรัพย์. อาหรับ ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 239 – 241

**แหล่งข้อมูลอื่น**

อ
อ
อ
อ
อ
อัลอันดะลุส

อัลอันดะลุส (الأندلس; Al-Andalus) คือบริเวณคาบสมุทรไอบีเรียและเซ็พติเมเนียที่ปกครองโดยอาหรับและชาวมุสลิมในแอฟริกาเหนือ (ที่เรียกโดยทั่วไปว่ามัวร์) ในช่วงเวลาต่าง ๆ กันระหว่าง ค.ศ. 711 จนถึง ค.ศ. 1492
หลังจากการพิชิตคาบสมุทรไอบีเรีย อัลอันดะลุสก็ถูกแบ่งออกเป็นเขตบริหาร 5 เขตที่ใกล้เคียงกับเขตในปัจจุบันที่เป็นแคว้นอันดาลูซิอา, แคว้นกาลิเซียและลูซิตาเนีย, คาสตีลและเลออน, แคว้นอารากอนและแคว้นกาตาลุญญา และเซ็พติเมเนีย ซึ่งถือว่าเป็นเขตการบริหารของจักรวรรดิต่าง ๆ ที่ตามกันมา เริ่มด้วยจักรวรรดิกาหลิปอุมัยยะห์ที่ก่อตั้งโดยอัลวะลิดที่ 1 (ค.ศ. 711-ค.ศ. 750); อาณาจักรเอมีร์แห่งกอร์โดบา (ราว ค.ศ. 750-ค.ศ. 929); อาณาจักรกาหลิบแห่งกอร์โดบา (ค.ศ. 929-ค.ศ. 1031); และของราชอาณาจักรย่อย ๆ ที่ตามมาจากอาณาจักรกาหลิบแห่งกอร์โดบา
ในช่วงเวลาหลายร้อยปีต่อมาอัลอันดะลุสก็กลายเป็นจังหวัดของราชวงศ์เบอร์เบอร์มุสลิมแห่งอัลมอราวิยะห์และอัลโมฮัด ต่อมาก็แบ่งออกเป็นรัฐย่อย ๆ แต่สำคัญที่สุดคืออาณาจักรเอมีร์แห่งกรานาดา ตลอดช่วงเวลาต่าง ๆ ในประวัติศาสตร์โดยเฉพาะภายใต้การปกครองของอาณาจักรกาหลิบแห่งกอร์โดบา อัลอันดะลุสก็เป็นศูนย์กลางของการศึกษา และเมืองกอร์โดบาก็กลายเป็นเมืองศูนย์กลางทางวัฒนธรรมและเศรษฐกิจของทั้งบริเวณเมดิเตอเรเนียนและโลกอิสลาม
อัลอันดะลุสก็มีความขัดแย้งกับอาณาจักรของชาวคริสต์ทางตอนเหนือตลอดมาในสมัยประวัติศาสตร์ ในปี ค.ศ. 1085 พระเจ้าอัลฟอนโซที่ 6 แห่งคาสตีลก็ทรงยึดเมืองโตเลโดได้ ซึ่งเป็นจุดเริ่มต้นของความเสื่อมโทรมของอำนาจของมุสลิมในไอบีเรีย เมื่อมาถึง ค.ศ. 1236 หลังจากเสียกอร์โดบา ราชอาณาจักรกรานาดาก็กลายเป็นเพียงดินแดนเดียวที่ยังเหลือเป็นของมุสลิมในดินแดนที่มารู้จักกันในปัจจุบันว่าสเปน 
การพิชิตดินแดนคืนของโปรตุเกสเริ่มขึ้นในปี ค.ศ. 1249 โดยการยึดอัลการ์วีโดยพระเจ้าอัลฟอนโซที่ 3 ในปี ค.ศ. 1238 กรานาดาก็กลายเป็นอาณาจักรบริวารของราชอาณาจักรคาสตีลที่ขณะนั้นปกครองโดยพระเจ้าเฟอร์ดินานด์ที่ 3 และเมื่อวันที่ 2 มกราคม ค.ศ. 1492 มุฮัมมัดที่ 12 แห่งกรานาดาก็ยอมแพ้ยกการปกครองกรานาดาให้แก่พระเจ้าเฟอร์ดินานด์ที่ 2 แห่งอารากอน และสมเด็จพระราชินีนาถอิซาเบลลาที่ 1 แห่งคาสตีล ผู้ทรงได้รับสมญานามร่วมกันว่า “Los Reyes Católicos” (พระมหากษัตริย์คาทอลิก)

**อ้างอิง**
หมวดหมู่:รัฐสิ้นสภาพในประเทศสเปน
หมวดหมู่:รัฐสิ้นสภาพในประเทศโปรตุเกส
หมวดหมู่:จักรวรรดิมุสลิม
เดอะฮอร์เรอส์

เดอะ ฮอร์เรอส์ (The Horrors) เป็นวง การาจร็อก จากอังกฤษ ก่อตั้งวงตั้งแต่ปี 2005 ออกอัลบั้มเต็มแล้ว 2 อัลบั้ม คือ Strange House วันที่ 5 มีนาคม 2007 (#37 on the UK Albums Chart) และ Primary Colours วันที่ 4 พฤษภาคม 2009 (#25 in the UK.)

**ประวัติวง**
เดิมทีพวกเขามีความสนใจในแผ่นเสียงจากวง การาจร็อก ยุค 1960 อยู่แล้ว สไปเดอร์ เจ้าของ Junkclub ได้พบกับ แฟริส และ ทอม ทั้งหมดจึงได้รู้จักกัน ที่ Jumkclub ของ สไปเดอร์นั่นเอง ต่อมาในปี2005 โจขัว ก็ได้ออกจากวงตัวเอง และไปร่วมกับพวกเขา และในที่สุดก็ร่วมกันเล่นดนตรี และก่อตั้งวง The Horrors ในที่สุด
พวกเขาเริ่มเล่นดนตรีที่ Junkclub เริ่มแรกจะเล่นเพลงคัฟเวอร์จากวงการาจย้อนยุค จนไม่นานก็เริ่มเล่นเพลงของตัวเอง
ผู้คนรู้จักเดอะ ฮอร์เรอส์ มากขึ้น พวกเขาปล่อยซิงเกิลแรก "Sheena is a parasite" ด้วยแนวเพลงที่แปลกใหม่ และย้อนยุค
กับความดุเดือด และน่ากลัว 
จุดเด่นของวงคือภาพลักษณ์ที่ดูน่าสนใจ โดยพวกเขาเลือกที่จะแต่งตัวด้วยชุดดำ และมีภาพลักษณ์ที่ดูลึกลับ จนได้ลงในหน้าแนะนำวงหน้าใหม่ของนิตยสาร NMEในปี 2006 และภาพที่พวกเขาเลือกลงคือ  ภาพของสมาชิกทั้งวงยืนอยู่ท่ามกลางบรรยากาศเหมือนป่าช้า  และถือมีดซึ่งเปล่งแสงสะท้อนออกมา  กลายเป็นภาพคลาสสิกและพวกเขาก็กลายเป็นจุดสนใจทันที
หลังจากออกผลงานต่อมา  พวกเขาก็ได้ขึ้นหน้าปก  NME  และได้ไปออกทัวร์กับวงรุ่นเดียวกันอย่าง  The  Automatic,  The  View  และ  Mumm-Ra  ทำให้พวกเขาเป็นที่รู้จักในวงกว้าง  จนกระแส  Goth  กลับมาเริ่มเป็นระบาดไปทั่วอังกฤษ 
พวกเขาก็ปล่อย  Strange  House  ผลงานชิ้นแรกในปี  2007 ด้วยแนวเพลงที่เน้นไปในทางการาจ กับเสียงซินธิไซเซอร์ ที่เล่นออกมาในโทนหม่นมืด เพลงเด่น เช่น  เพลงเปิด  Jack  The  Ripper  ที่เป็นการคัฟเวอร์เพลงเก่า  ,  She  is  a  New  Thing ,  Draw  Japan  และ Count  in  Five  
จุดเด่นอีกอย่างของพวกเขาคือ การแสดงสดบนเวที ที่เน้นบรรยากาศที่ดำมืดและดูน่ากลัว  เช่นการปิดไฟทั้งเวทีและใช้  Strobe  light  เป็นระยะๆ  จนทำให้พวกเขาโด่งดังขึ้นมาอย่างรวดเร็ว 

ในปี 2009 พวกเขากลับมาพร้อมกับ  Primary  Colours  ที่เป็นการเปลี่ยนแปลงครั้งใหญ่ของพวกเขา  ที่เน้นซาวด์แบบไซคีเดลิกยุคเก่า 
และลดความดุเดือดรุนแรงแบบการาจลงไปเล็กน้อย

**ผลงาน**

**อัลบั้มเต็ม**
 Strange House (5 มีนาคม 2007) Loog, #37  (UK) - Primary Colours (4 พฤษภาคม 2009) XL Recordings, #25  (UK) 

**อีพี**

**ซิงเกิล**

**แหล่งข้อมูลอื่น**
  The Horrors' official website -  The official Horrors' MySpace page 

**อ้างอิง**
1.The horrors เสียงจากหลุมศพ  date=2009-07-07 
หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2548
หมวดหมู่:ราชวงศ์ทอเลมี

หมวดหมู่:ประวัติศาสตร์อียิปต์
หมวดหมู่:ราชวงศ์อียิปต์โบราณ
หมวดหมู่:ราชวงศ์ตะวันออกกลาง
หมวดหมู่:ผู้ปกครองยุคเฮลเลนิสติก
คาโรลีเนอ วอสนีอากี

คาโรลีเนอ วอสนีอากี (Caroline Wozniacki) เป็นนักเทนนิสชาวเดนมาร์ก เกิดวันที่ 11 กรกฎาคม พ.ศ. 2533  วอสนีอากี ขึ้นเป็นนักเทนนิสมืออันดับ 1 ของโลกของดับเบิลยูทีเอในวันที่ 11 ตุลาคม ค.ศ. 2010  และจบปี 2010 ด้วยการเป็นอันดับ 1 ของโลก

**ชีวิตส่วนตัว**
ปีเตอร์และแอนนาพ่อและแม่ของวอสนีอากีเป็นคนเชื้อสายโปแลนด์ โดยวอสนีอากีฝึกสอนโดยพ่อของเธอ ปีเตอร์ ในอดีตพ่อและแม่ของเธอเป็นนักกีฬา แอนนาเป็นนักวอลเลย์บอลทีมโปแลนด์ ส่วนปีเตอร์เล่นฟุตบอลอาชีพที่เยอรมนี โดยครอบครัววอสนีอากีย้ายมาอยู่ที่เดนมาร์กเมื่อพ่อของเธอ ถูกซื้อตัวไปเล่นฟุตบอลอาชีพที่เดนมาร์ก แพทริก วอสนีอากี (Patrik Wozniacki) พี่ชายของเธอคือนักฟุตบอลอาชีพจากสโมสร BK Frem ในเดนมาร์ก
ในส่วนของกิจวัตรประจำวันของเธอคือ เล่นแฮนด์บอล ฟุตบอล ว่ายน้ำ และเล่นเปียโน
เธอประกาศหมั้นกับแฟนหนุ่มของเธอนักกอล์ฟระดับโลก Rory McIlroy ในทวิตเตอร์ของเธอในวันที่ 31 ธันวาคม 2013 .

**เทนนิสระดับเยาวชน**
วอสนีอากีชนะแกรนด์สแลมระดับเยาวชมาหลายรายการ อาทิ แชมป์เยาวชนหญิงเดี่ยวในปี 2006 และแชมป์โอเรนจ์โบวล์ในปี 2005 วอสนีอากีเริ่มเล่นใน WTA Tour ครั้งแรกที่รายการ ซินซินเนติ ในวันที่ 19 กรกฎาคม 2005 แต่พ่ายแพ้ให้กับ แพตตี้ ชไนเดอร์ มือวางอันดับ 1 ในขณะนั้น ในรอบแรก

**ค.ศ. 2009**
ในการแข่งขันเทนนิสแกรนด์สแลม ยูเอสโอเพ่น คาโรลีเนอ วอสนีอากีเป็นมือวางอันดับ 9 โดยชนะทั้ง มือวางอันดับ 6 และ อดีตแชมป์ปี 2006 สเวตลานา คุซเนตโซวา จากรัสเซียในรอบที่ 4, เมลานี อูแด็ง ดาวรุ่งจากสหรัฐอเมริกาในรอบก่อนรองชนะเลิศ และ ยานินา วิคเมเยอร์ ม้ามืดจากเบลเยียม ในรอบรองชนะเลิศ ผ่านเข้ารอบชิงชนะเลิศในระดับแกรนด์สแลม โดยแพ้ให้กับ คิม ไคลจ์สเตอร์ส 5-7, 3-6
การแข่งขัน โซนี่ อีริคสัน แชมป์เปียนชิพ ที่กรุงโดฮา ซึ่งเป็นรายการสุดท้ายของปี วอซเนียคแพ้ให้กับ เซเรนา วิลเลียมส์ ในรอบรองชนะเลิศ 4-6, ก่อนที่ วอสนีอากีจะขอถอนตัว หลังจากที่เซเรนานำอยู่ 1-0 เกมในเซตที่สอง
จบการแข่งขันฤดูกาลแข่งขันปี 2009 วอสนีอากีปิดอันดับโลกที่มืออันดับ 4 ของโลก สถิติชนะแพ้ 67-24 และทำเงินได้ถึง 2,371,550 ดอลลาร์สหรัฐ

**สถิติการแข่งขันอาชีพ**

**แกรนด์สแลม หญิงเดี่ยว รอบชิงชนะเลิศ (1)**

**รองชนะเลิศ (1)**

**ดับเบิลยูทีเอทัวร์ แชมป์เปียนชิพ รอบชิงชนะเลิศ (1)**

**รองชนะเลิศ (1)**

**ดับเบิลยูทีเอทัวร์ รอบชิงชนะเลิศทุกรายการ**

**ประเภทเดี่ยว (24)**

**= ชนะเลิศ (19) =**
แบ่งตามพื้นสนาม
คอนกรีต (14)
หญ้า (1)
ดิน (4)
พรม (0)

**= รองชนะเลิศ (10) =**
แบ่งตามพื้นสนาม
คอนกรีต (6)
หญ้า (0)
ดิน (4)
พรม (0)

**ประเภทคู่ (3)**

**= ชนะเลิศ (2) =**
แบ่งตามพื้นสนาม
คอนกรีต (2)
หญ้า (0)
ดิน (0)
พรม (0)

**= รองชนะเลิศ (1) =**
แบ่งตามพื้นสนาม
คอนกรีต (1)
หญ้า (0)
ดิน (0)
พรม (0)
(i) = ในร่ม

**ตารางสถิติการแข่งขันอาชีพในรายการสำคัญ**
ตารางนี้จะช่วยอธิบายความหมายของแต่ละข้อความรวมทั้งอักษรย่อ

**ประเภทเดี่ยว**

**อ้างอิง**
  เว็บไซต์อย่างเป็นทางการ date=2006-07-15 -  สถิติ จาก WTA Tourfix-attempted=yes -  สถิติ จาก ITF Women's Circuit date=2008-06-23 
หมวดหมู่:นักเทนนิสชาวเดนมาร์ก
หมวดหมู่:บุคคลจากภาคใต้ของเดนมาร์ก
หมวดหมู่:นักเทนนิสในโอลิมปิกฤดูร้อน 2008
หมวดหมู่:นักเทนนิสในโอลิมปิกฤดูร้อน 2012
หมวดหมู่:ชาวเดนมาร์กเชื้อสายโปแลนด์
ราชวงศ์ทอเลมี

ราชวงศ์ทอเลมี (Πτολεμαῖοι หรือ Λαγίδαι, Ptolemaic dynasty หรือ Lagids) หรือบางครั้งก็เรียกว่า ราชวงศ์ลากิดส์ ซึ่งมาจาก ลากัส ชื่อของพระราชบิดาของทอเลมีที่ 1 ราชวงศ์ทอเลมีเป็นราชวงศ์กรีก ผู้ปกครองจักรวรรดิทอเลมีในอียิปต์ระหว่างสมัยกรีก ราชวงศ์ทอเลมีรุ่งเรืองอยู่เกือบ 300 ปี จากตั้งแต่ 305 ปีก่อนคริสต์ศักราชจนถึง 30 ปีก่อนคริสต์ศักราช
ทอเลมี หนึ่งในองครักษ์เจ็ดคนผู้รับราชการเป็นนายพลและผู้ช่วยภายใต้อเล็กซานเดอร์มหาราช ได้รับการแต่งตั้งให้เป็นข้าหลวงของอียิปต์ หลังจากที่อเล็กซานเดอร์เสด็จสวรรคตในปี 323 ก่อนคริสต์ศักราช ในปี 305 ก่อนคริสต์ศักราช ทอเลมีก็ประกาศตนเป็นพระเจ้าทอเลมี และต่อมาเป็นที่รู้จักกันในชื่อ “โซเตอร์” ที่แปลว่าผู้มาช่วย ต่อมาชาวอียิปต์ก็ยอมรับราชวงศ์ทอเลมีว่าเป็นราชวงศ์ที่สืบการเป็นฟาโรห์ของอียิปต์ ราชวงศ์ทอเลมีปกครองอียิปต์จนมาถูกพิชิตโดยโรมัน ในปี 30 ก่อนคริสต์ศักราช
ประมุขผู้เป็นชายทุกองค์ใช้ชื่อทอเลมี ที่เป็นสตรีบางคนก็เป็นพระขนิษฐาของพระราชสวามีมักจะใช้ชื่อ “คลีโอพัตรา” หรือ “อาร์ซิโนเอ” หรือ “เบเรนิเซ” สมาชิกคนสำคัญที่สุดของราชวงศ์คือ พระราชินีองค์สุดท้ายคลีโอพัตราที่ 7 ที่เป็นที่รู้จักกันจากการมีบทบาทในความขัดแย้งทางการเมืองระหว่างจูเลียส ซีซาร์ และ ปอมเปย์ และต่อมาระหว่าง อ็อคเตเวียน และ มาร์ก แอนโทนี การฆ่าตัวตายคลีโอพัตราเป็นการสิ้นสุดการครองอียิปต์ของราชวงศ์ทอเลมี

**ผังราชวงศ์ทอเลมี**

**รายนามกษัตริย์ราชวงศ์ทอเลมี**
 ทอเลมีที่ 1 (303–285 ก่อนคริสตกาล)- ทอเลมีที่ 2 (285–246 ก่อนคริสตกาล)- ทอเลมีที่ 3 (246–221 ก่อนคริสตกาล)- ทอเลมีที่ 4 (221–203 ก่อนคริสตกาล)- ทอเลมีที่ 5 (203–181 ก่อนคริสตกาล)- ทอเลมีที่ 6 (181–164 ก่อนคริสตกาล, 163–145 ก่อนคริสตกาล)- ทอเลมีที่ 7 (ไม่ได้ขึ้นครองราชย์)- ทอเลมีที่ 8 (170–163 ก่อนคริสตกาล, 145–116 ก่อนคริสตกาล)- ทอเลมีที่ 9 (116–107 ก่อนคริสตกาล, 88–81 ก่อนคริสตกาล)- ทอเลมีที่ 10 (107–88 ก่อนคริสตกาล)- ทอเลมีที่ 11 (80 ก่อนคริสตกาล)- ทอเลมีที่ 12 (80–58 ก่อนคริสตกาล, 55–51 ก่อนคริสตกาล)- คลีโอพัตราที่ 7 (51–30 ก่อนคริสตกาล)

**อ้างอิง**

**แหล่งข้อมูลอื่น**
หมวดหมู่:ก่อตั้งในศตวรรษที่ 4 ก่อนคริสตกาล
หมวดหมู่:ราชตระกูลโบราณ
สถานีย่อย:เภสัชกรรม/บทความแนะนำ

== วิธีใช้**
1. สามารถเพิ่มบทความที่ได้รับการเสนอชื่อและคัดเลือกแล้วในเป็นหัวข้อย่อยในหน้านี้ โดยใช้แบบฟอร์มดังนี้
สถานีย่อย:เภสัชกรรม/บทความแนะนำ/(ตามด้วยตัวเลขลำดับที่บทความ)
----
2. แก้ไขค่าพารามิเตอร์ "max=" ตามจำนวนบทความในหน้านี้ ที่หน้าสถานีย่อย:เภสัชกรรม

**บทความแนะนำ**
สถานีย่อย:เภสัชกรรม/บทความแนะนำ/1
----
สถานีย่อย:เภสัชกรรม/บทความแนะนำ/2
----
สถานีย่อย:เภสัชกรรม/บทความแนะนำ/3
----
สถานีย่อย:เภสัชกรรม/บทความแนะนำ/4
หมวดหมู่:สถานีย่อยเภสัชกรรม
สถานีย่อย:เภสัชกรรม/เสนอบทความแนะนำ

หน้านี้เป็นหน้าที่ให้คุณสามารถเสนอบทความที่น่าสนใจและเป็นประโยชน์ต่อบุคคลทั่วไปทางเภสัชกรรม เพื่อแสดงในส่วนบทความแนะนำของสถานีย่อย:เภสัชกรรม คุณสามารถร่วมเสนอบทความ สนับสนุน คัดค้าน หรือแสดงความคิดเห็นได้เพื่อร่วมพัฒนาสถานีย่อยแห่งนี้ 

**ขั้นตอน**

**หาบทความ**
หาบทความในวิกิพีเดียไทย ที่เกี่ยวข้องกับเภสัชกรรมซึ่งคุณคิดว่าดีและเหมาะสมที่จะขึ้นเป็นบทความแนะนำ ไม่จำเป็นว่าบทความนั้นต้องเป็นบทความคัดสรรหรือบทความคุณภาพ แต่เพียงแค่ให้มีความเหมาะสมขึ้นเป็นบทความแนะนำก็พอ คุณสามารถใช้มาตรฐานในการคัดเลือกและคัดค้านบทความแนะนำได้ในหน้าคุณสมบัติของบทความคัดสรร

**เสนอชื่อ**
# กดคำว่า แก้ ที่ส่วนของ "เสนอชื่อบทความแนะนำ" ด้านล่าง
# ที่บนสุดของหน้า ให้พิมพ์หัวข้อเป็นชื่อบทความและใส่ลิงก์ ดังนี้: 
# บรรทัดต่อมา ให้เหตุผลที่เสนอชื่อบทความนั้น แล้วลงชื่อด้วยการพิมพ์ 

**สนับสนุนหรือคัดค้าน**
 ถ้าคุณเห็นด้วยที่จะให้บทความใดๆ เป็นบทความแนะนำ ให้พิมพ์ สนับสนุน ด้านล่างเหตุผลที่เสนอ แล้วพิมพ์เหตุผลที่คุณสนับสนุน- ถ้าคุณไม่เห็นด้วยที่จะให้บทความใดๆ เป็นบทความแนะนำ ให้พิมพ์ ความเห็น ตามด้วยเหตุผลที่คุณคิดว่าบทความไม่เหมาะสมอย่างไร หรือต้องมีการปรับปรุงด้านใดบ้าง- อย่าลืม ลงชื่อท้ายความคิดเห็นของคุณไม่ว่าจะสนับสนุนหรือคัดค้านด้วยการพิมพ์  และกรุณารักษามารยาทด้วย

**หลังจากการเสนอชื่อ**
หลังจากบทความได้รับการคัดเลือกแล้ว บทความนั้นจะได้ไปอยู่ที่หน้าเก็บบทความแนะนำ

**เสนอชื่อบทความแนะนำ**

**อิริโทรมัยซิน ===
สถานีย่อย:เภสัชกรรม/บทความแนะนำ/2

150px
สมเด็จพระเจ้าบรมวงศ์เธอ พระองค์เจ้ารังสิตประยูรศักดิ์ กรมพระยาชัยนาทนเรนทร พระนามเดิม พระองค์เจ้ารังสิตประยูรศักดิ์ (๑๒ พฤศจิกายน พ.ศ. ๒๔๒๘ - ๗ มีนาคม พ.ศ. ๒๔๙๔) พระราชโอรสองค์ที่ ๕๒ ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เนื่อง สนิทวงศ์ ประสูติในพระบรมมหาราชวังเมื่อวันพฤหัสบดี ขึ้น ๖ ค่ำ เดือน ๑๒ ปีระกา ตรงกับวันที่ ๑๒ พฤศจิกายน พ.ศ. ๒๔๒๘ ทรงเข้าศึกษาในมหาวิทยาลัยไฮเดลแบร์กโดยทรงพระประสงค์ที่จะศึกษาวิชาแพทย์  แต่ในระยะแรกทรงศึกษาวิชากฎหมาย ตามพระราชประสงค์ของพระบาทสมเด็จพระจุลจอมเกล้าเจ้าอยู่หัว ต่อมาจึงทรงเปลี่ยนไปเรียนวิชาการศึกษา  และยังทรงเข้าเรียนวิชาที่เกี่ยวกับการแพทย์บางอย่างเป็นส่วนพระองค์กับศาสตราจารย์ในมหาวิทยาลัยนั้นด้วย หลังจากสำเร็จการศึกษาเดินทางกลับประเทศไทย และต่อมาได้สมรสกับ หม่อมเอลิซาเบท รังสิต ณ อยุธยา (สกุลเดิม ชาร์นแบร์เกอร์) (Elisabeth Scharnberger) สตรีชาวเยอรมัน ณ ที่ทำการอำเภอเวสตมินสเตอร กรุงลอนดอน เมื่อวันที่ 28 สิงหาคม พ.ศ. 2445  ทรงเป็นต้นราชสกุล รังสิต  ทรงมีโอรส 2 พระองค์และธิดา 1 พระองค์  โดยพระองค์ได้ทรงจัดตั้งวิชาแพทย์ปรุงยาขึ้นในโรงเรียนราชแพทยาลัย ตามที่กรมหลวงพิษณุโลกประชานาถได้ทรงปรารภเกี่ยวกับการขาดแคลนแพทย์ปรุงยาในกองทัพ  ต่อมาจึงเปลี่ยนชื่อเป็นโรงเรียนเภสัชกรรม ในปี พ.ศ. 2476 กรมหมื่นชัยนาทนเรนทร  ทรงได้รับการเชิดชูเฉลิมพระเกียรติ์เป็น พระบิดาของวิทยาศาสตร์เภสัชกรรมแห่งประเทศไทย 
สมเด็จพระเจ้าบรมวงศ์เธอ พระองค์เจ้ารังสิตประยูรศักดิ์ กรมพระยาชัยนาทนเรนทร สิ้นพระชนม์ที่วังถนนวิทยุ เมื่อวันที่ 7 มีนาคม พ.ศ. 2494 ด้วยพระโรคหืดและโรคพระหทัยวาย เป็นราชโอรสองค์สุดท้ายในพระบาทสมเด็จพระจุลจอมเกล้าเจ้าอยู่หัว  และพระชนม์ยืนที่สุด  ด้วยพระชนมายุ 66 ปี 4 เดือน อ่านต่อ...
สถานีย่อย:เภสัชกรรม/รู้หรือไม่/1

right- ...ทามิฟลู (ในภาพ) เป็นชื่อการค้าของยา โอเซลทามิเวียร์ ของบริษัทฮอฟฟ์แมน-ลา โรช ประเทศสวิตเซอร์แลนด์...- ...เจลาติน ได้มาจากการแปรรูปคอลลาเจนที่มีอยู่ในผิวหนัง กระดูก รวมทั้งเนื้อเยื่อเกี่ยวพันของสัตว์...- ...อะแมนตาดีน เป็นหนึ่งในยารักษาไข้หวัดใหญ่สายพันธุ์ใหม่ 2009 โดยออกฤทธิ์ที่โปรตีน M...
สถานีย่อย:เภสัชกรรม/รู้หรือไม่/2

* ...กลูตาไธโอนเป็นยารักษาโรคเกี่ยวกับระบบประสาท ระบบภูมิคุ้มกันร่างกาย คลินิกเสริมความงามนำไปผสมกับวิตามินซี ฉีดทำดีท็อกซ์ผิวขาว...- ...เฮโรอีน เป็นสารสกัดจากฝิ่น เป็นยาเสพย์ติดอย่างรุนแซึ่งผิดกฎหมายในสหรัฐอเมริกา แต่เป็นยาตามใบสั่งแพทย์ได้ในอังกฤษ...- ...ประเทศจีนเป็นประเทศส่งออกยาที่ใหญ่ที่สุดในการผลิตยา API ของโลกในปี พ.ศ. 2550 ยอดการส่งออกยาของจีนคิดเป็น 2% ของทั่วโลก...
สถานีย่อย:เภสัชกรรม

}
ล้างเซิร์ฟเวอร์แคชเพื่อสุ่มบทความแนะนำและรู้หรือไม่ใหม่

เสนอบทความแนะนำ • ที่เก็บถาวร

ที่เก็บถาวร
__NOTOC__ __NOEDITSECTION__
หมวดหมู่:สถานีย่อยเภสัชกรรม
เภสัชกรรม
de:Portal:Drogen
ตอร์ติยา

แผ่นตอร์ติยา
ตอร์ติยา (tortilla) คือแป้งแผ่นรูปวงกลมที่ทำมาจากแป้งข้าวโพดหรือแป้งสาลี ปรากฏอยู่ในตำรับอาหารพื้นเมืองมีโซอเมริกาตั้งแต่ก่อนยุคล่าอาณานิคม ชาวแอซเทกและกลุ่มชนอื่น ๆ ที่พูดภาษานาวัตล์เรียกอาหารชนิดนี้ว่า ตลัชกัลลี (tlaxcalli) ส่วนชาวสเปนเรียกว่า ตอร์ตา หรือ ตอร์ติยา ซึ่งแปลว่า "เค้กรูปวงกลม" ในปัจจุบันตอร์ติยาเป็นที่แพร่หลายกันในสหรัฐ เม็กซิโก และประเทศอื่น ๆ ในอเมริกากลาง โดยมักจะนำไปห่อกินกับเนื้อและผัก เช่น ตาโก บูร์ริโต เอนชิลาดา เป็นต้น

**ดูเพิ่ม**
 ตอร์ติยาข้าวโพด

**อ้างอิง**
 Hernam Cortes: From Second Letter to Charles V, 1520, From: Oliver J. Thatcher, ed., The Library of Original Sources (Milwaukee: University Research Extension Co., 1907), Vol. V: 9th to 16th Centuries, pp. 317-326.
หมวดหมู่:อาหารเม็กซิโก
หมวดหมู่:ขนมปังแบน
กบฏ

กบฏ, ขบถ หรือ กระบถ อาจหมายถึง- การกบฏ (rebellion) - การประทุษร้ายต่อทางอาณาจักร, ทรยศ- ผู้เป็นกบฏ (rebel) - ผู้ประทุษร้ายต่อทางอาณาจักร- ความผิดฐานเป็นกบฏ (treason-felony) - ชื่อความผิดอาญาในระบบคอมมอนลอว์- การกบฏต่อแผ่นดิน (high treason) - ความผิดอาญาฐานทรยศประเทศของตนเอง
ภาวะเชิงอันดับที่

ในทางคณิตศาสตร์ โดยเฉพาะกับทฤษฎีเซต เซตอันดับสองเซต X, Y จะกล่าวว่ามี ภาวะเชิงอันดับที่ (order type, ordinality) เท่ากัน ก็ต่อเมื่อเซตทั้งสองสมสัณฐานเชิงอันดับ (order isomorphic) นั่นคือ มีฟังก์ชันหนึ่งต่อหนึ่งทั่วถึง (bijection) f : X → Y อย่างน้อยหนึ่งฟังก์ชัน ที่ทั้ง f และ f −1 เป็นฟังก์ชันทางเดียว (monotone function) (ยังคงเรียงตามลำดับ)
ตัวอย่างเช่น เซตของจำนวนเต็มและเซตของจำนวนคู่ มีภาวะเชิงอันดับที่เท่ากัน เพราะว่าการจับคู่ n ↦ 2n ยังคงเรียงตามลำดับ แต่เซตของจำนวนเต็มกับเซตของจำนวนตรรกยะไม่สมสัณฐานเชิงอันดับ ถึงแม้ว่าจะมีขนาดเท่ากัน เพราะไม่มีการจับคู่แบบหนึ่งต่อหนึ่งทั่วถึงที่ยังคงเรียงตามลำดับระหว่างสองเซตนั้น
อันเนื่องจากความเทียบเท่าเชิงอันดับเป็นความสัมพันธ์สมมูล (equivalence relation) มันจึงแบ่งคลาสของเซตทั้งหมด ให้เป็นคลาสที่สมมูลกันหลายคลาส

**ภาวะเชิงอันดับที่ของเซตอันดับดี**
เซตอันดับดี (well-ordered set) ทุกเซตถือว่ามีความเทียบเท่าเชิงอันดับเท่ากับจำนวนเชิงอันดับที่หนึ่งตัว จำนวนเชิงอันดับที่ถูกนำมาใช้เป็นตัวแทนแบบบัญญัติ (canonical representative) ต่อคลาสของมันเอง และเช่นเดียวกับภาวะเชิงอันดับที่ของเซตอันดับดี ซึ่งมักจะถูกระบุโดยจำนวนเชิงอันดับที่ที่เกี่ยวข้อง เช่นภาวะเชิงอันดับที่ของจำนวนธรรมชาติคือ ω
ภาวะเชิงอันดับที่ของเซตอันดับดี V บางครั้งก็เขียนแทนด้วย ord (V) 
ยกตัวอย่างการพิจารณาเซตของจำนวนเชิงอันดับที่คู่ (even ordinal) ที่น้อยกว่า ω·2+7 ซึ่งหมายความว่า
:V = {0, 2, 4, 6, ...; ω, ω+2, ω+4, ...; ω·2, ω·2+2, ω·2+4, ω·2+6}
ภาวะเชิงอันดับที่ของ V คือ
:ord (V) = ω·2+4 = {0, 1, 2, 3, ...; ω, ω+1, ω+2, ...; ω·2, ω·2+1, ω·2+2, ω·2+3}

**สัญกรณ์**
ภาวะเชิงอันดับที่ของจำนวนตรรกยะมักจะเขียนแทนด้วย η
ถ้าหากเซต S มีภาวะเชิงอันดับที่เท่ากับ σ แล้ว เซตคู่กัน (dual) ของ S (ในลำดับที่กลับกัน) จะเขียนแทนด้วย σ

**อ้างอิง**

**แหล่งข้อมูลอื่น**
 title=Order Type
หมวดหมู่:จำนวนเชิงอันดับที่
โลกิยนิยม

โลกิยนิยม หรือ ฆราวาสนิยม (secularism) คือ แนวปรัชญาที่ว่าสถาบันการปกครอง สถาบันการเมือง หรือสถาบันในรูปอื่นควรจะดำเนินการปกครองที่เป็นอิสระจากการอำนาจการควบคุมของสถาบันศาสนา และหรือความเชื่อทางศาสนา
ในแง่หนึ่งสถาบันที่ดำเนินนโยบาย "โลกิยนิยม" จะเป็นสถาบันที่ยึดนโยบายดำรงความเป็นกลางในทางด้านความเชื่อทางศาสนาของประชาชนหรือผู้อยู่ใต้การปกครอง, ดำเนินการปกครองที่เป็นอิสระจากกฎและคำสอนหรือความเชื่อทางศาสนา, ไม่ใช้อำนาจตามหลักความเชื่อทางศาสนาในการบังคับประชาชน และไม่มีการมอบอภิสิทธิ์หรือให้การช่วยเหลือแก่สถาบันศาสนา ส่วนในอีกแง่หนึ่ง "โลกิยนิยม" หมายถึงมุมมองที่เกี่ยวกับกิจกรรมและการตัดสินใจของมนุษย์ โดยเฉพาะกิจกรรมและการตัดสินใจทางการเมือง ว่าควรตั้งอยู่บนพื้นฐานของข้อเท็จจริงโดยปราศจากอคติอันเนื่องมาจากอิทธิพลทางศาสนา
โลกิยนิยมในรูปแบบที่แท้จริงแล้วจะติเตียนความเป็นอนุรักษนิยมของศาสนา และมีความเห็นว่าศาสนาเป็นอุปสรรคต่อความก้าวหน้าของมนุษย์เพราะเป็นสิ่งที่เน้นความงมงายและสิทธันต์ (dogma) เหนือเหตุผลและกระบวนการในสิ่งที่พิสูจน์ได้ (scientific method) พื้นฐานของปรัชญาโลกิยนิยมมาจากหลักการคิดของนักปรัชญากรีกและโรมัน เช่น จักรพรรดิมาร์กุส เอาเรลิอุส, เอปีโกโรส; จากผู้รู้รอบด้านของยุคทองของอิสลาม เช่น อิบน์ รุชด์; จากนักคิดของยุคเรืองปัญญา เช่น เดอนี ดีเดอโร, วอลแตร์, จอห์น ล็อก, เจมส์ แมดิสัน, ทอมัส เจฟเฟอร์สัน, ทอมัส เพน; และจากนักคิดเสรี (freethinkers) นักอไญยนิยม หรือนักอเทวนิยม เช่น เบอร์ทรันด์ รัสเซลล์, รอเบิร์ต จี. อิงเกอร์ซอลล์

**ดูเพิ่ม**
 โลกิยานุวัติ- การแยกฝ่ายอาณาจักรออกจากฝ่ายศาสนจักร- ประชาธิปไตยแนวเจฟเฟอร์สัน

**อ้างอิง**

**แหล่งข้อมูลอื่น**
  Secularism 101: Religion, Society, and Politics-  SecularSites-  Institute for the Study of Secularism in Society and Culture date=2009-04-16 -  The Secular Student Alliance-  SSRC Blog on Secularism, Religion, and the Public Sphere-  National Secular Society (UK)

หมวดหมู่:ศาสนากับการเมือง
หมวดหมู่:ปรัชญาการเมือง
หมวดหมู่:ศาสนากับสังคม
หมวดหมู่:การเลิกยุ่งเกี่ยวกับศาสนา
พุทธสาสนา

หนังสือพิมพ์พุทธสาสนา (Phutthasātsanā; 0857-409X) เป็นหนังสือพิมพ์รายตรีมาส (รายสามเดือน) สำหรับเผยแผ่หลักธรรมะต่าง ๆ ของชาวพุทธ ซึ่งเริ่มโครงการโดยท่านพุทธทาส ตั้งแต่ปี พ.ศ. 2476 เรื่อยมาจนถึงปัจจุบัน สำหรับชื่อหนังสือพิมพ์ พุทธสาสนา นั้น ทางผู้จัดพิมพ์ได้ใช้ ‘ส’ เป็นตัวสะกดโดยอิงมาจากภาษาบาลี
ในช่วงแรกเริ่มมีท่านพุทธทาส กับท่านธรรมทาส พานิช เป็นนักเขียนหลัก และแบ่งเนื้อหาออกเป็นสามส่วน ซึ่งได้แก่ การแปลพระไตรปิฎกเป็นภาษาไทย, หลักธรรมะสำหรับใช้ปฏิบัติในชีวิตประจำวัน และรายงานข่าวสารด้านพุทธศาสนาทั่วโลก

**เนื้อหา**
ปัจจุบัน หนังสือพิมพ์พุทธสาสนา แบ่งคอลัมน์หลักออกเป็น 6 ส่วน ได้แก่
# ภาคความรู้ทั่วไป – รวมความรู้ทั่วไปอันเป็นประโยชน์ต่อเพื่อนมนุษย์
# ภาคพระไตรปิฎกแปล – นำเสนอเนื้อหาสำคัญบางส่วนจากพระไตรปิฎกให้ผู้สนใจได้ศึกษาและอ้างอิง
# ภาคส่งเสริมปฏิบัติธรรม – เป็นเนื้อหาที่มุ่งเน้นภาคปฏิบัติเป็นสำคัญ
# ภาค 102 ปี พุทธทาสภิกขุ – รวมเรื่องราวต่าง ๆ เพื่อรำลึกถึงท่านพุทธทาส
# ภาคธรรมาตา – รวมเนื้อหาอันเป็นประโยชน์สำหรับสตรีผู้ใฝ่ธรรม
# ภาคคณะธรรมทาน – รวมสาระที่น่าสนใจจากกองบรรณาธิการ

**ผู้เขียนบทความ**
หนังสือพิมพ์พุทธสาสนา นั้น มีงานเขียนของนักเขียนที่น่าสนใจหลายท่าน เช่น- ท่านพุทธทาสภิกขุ- ธรรมทาส พานิช- สัญญา ธรรมศักดิ์- พระพรหมคุณาภรณ์ (ป.อ. ปยุตฺโต)- พระไพศาล วิสาโล- นพ. ประเวศ วะสี- วิลาศ มณีวัต- ว.วชิรเมธี

**ฐานข้อมูลห้องสมุด**
หนังสือพิมพ์พุทธสาสนา เป็นส่วนหนึ่งในฐานข้อมูลของห้องสมุดที่สำคัญหลายแห่ง เช่น- ห้องสมุดรัฐสภา- หอสมุดจอห์น เอฟ เคนเนดี้, มหาวิทยาลัยสงขลานครินทร์

**อ้างอิง**
 df=dmy-all- language=en

**แหล่งข้อมูลอื่น**
  ห้องสมุดรัฐสภา-  หอสมุดจอห์น เอฟ เคนเนดี้
หมวดหมู่:หนังสือพิมพ์ในประเทศไทย
หมวดหมู่:พุทธทาสภิกขุ
หมวดหมู่:ศาสนาพุทธในประเทศไทย
ปิดตำนานสองคนสองคม

ปิดตำนานสองคนสองคม (จีนตัวเต็ม: 無間道III, จีนตัวย่อ: 无间道III, Infernal Affairs III) เป็นภาพยนตร์ภาคสามของภาพยนตร์ชุด Infernal Affairs และ Infernal Affairs II นำแสดงโดย หลิว เต๋อหัว, เหลียง เฉาเหว่ย, หลี่หมิง, เจิ้ง จื้อเหว่ย, เฉิน ฮุ่ยหลิน, เฉิน เต้าหมิง, ตู้ เหวินเจ๋อ กำกับโดย แอนดริว เลา และอลัน มัก

**เนื้อเรื่อง**
ตุลาคม ค.ศ. 2003 10 เดือน หลังการเสียชีวิตของ หยั่น (เหลียง เฉาเหว่ย) ที่ หมิง (หลิว เต๋อหัว) ถูกสั่งสอบสวนภายใน และได้ข้อสรุปว่าเขาไม่มีความผิดต่อการตายของหยั่นและเจ้าหน้าที่วิลลี่บนดาดฟ้าอาคาร แต่ก็ถูกลดหน้าที่ให้ไปทำงานธุรการทั่วไปในออฟฟิศ ในขณะเดียวกัน  หยาง (หลี่หมิง) ซึ่งเป็นตำรวจมือปราบฝ่ายป้องกันยาเสพติดก็เข้าหยางเป็นนายตำรวจที่ใช้วิธีการปราบปรามเช่นเดียวกับที่หมิงเคยทำ ทำให้หมิงสงสัยในตัวหยาง และเชื่อว่าอาจมีส่วนด้วยในการตายของหยั่น
ด้วยความสงสัยในตัวหยางของหมิงว่า อาจเป็นมือที่สามแฝงตัวเข้ามาเหมือนกัน จึงเริ่มต้นการสืบสวนอย่างลับ ๆ ถึงที่มาของหยาง แต่กลับพบกับเงาลางๆ ของชายที่เรียกตนว่า เฉิน (เฉิน เต้าหมิง) ผู้ซึ่งที่หมิงได้รู้ต่อมาว่าเป็นอดีตหุ้นส่วนธุรกิจของ แซม (เจิ้ง จื้อเหว่ย) แต่ยังมีความสัมพันธ์เชื่อมโยงไปที่หยั่นอีกด้วย
หมิงพยายามกลับตัวเป็นคนดี ด้วยการล้างบาปที่ได้ทำไว้ทั้งหมดในอดีต โดยการพยายามจะจับตัวหยาง แต่ว่ามันก็ไม่ง่ายนัก

**เบื้องหลัง**
Infernal Affairs III นับเป็นภาพยนตร์ภาคสาม อันเป็นภาคสุดท้ายของภาพยนตร์ไตรภาคชุด Infernal Affairs ในปี ค.ศ. 2002 ซึ่งในภาคนี้นับเป็นภาคสุดท้าย และเป็นบทสรุปของเรื่องราวทั้งหมด โดยมีเนื้อหาว่าด้วยการพยายามกลับตัวกลับใจของหมิง ซึ่งตัวละครทั้งหมดนั้นเคยสัมพันธ์กันมาก่อนในอดีต  แต่ทว่าก็ไม่อาจรอดพ้นเวรกรรมที่ตนเองเคยก่อไว้ได้  โดยที่ยังใช้ทีมงานสร้างชุดเดิม และเพิ่มตัวละครขึ้นมาหนึ่งตัว คือ หยาง ซึ่งแสดงโดย หลี่หมิง หนึ่งในสี่จตุรเทพแห่งฮ่องกง เช่นเดียวกับ หลิว เต๋อหัว และเหลียง เฉาเหว่ย

**อ้างอิง**

**ดูเพิ่ม**
 Infernal Affairs- Infernal Affairs II

**แหล่งข้อมูลอื่น**
title=Infernal Affairs III- Official site- Official site on Miramax date=2006-01-18 
สองคมสองคน3
สองคมสองคน3
สองคมสองคน3
สองคมสองคน3
สองคมสองคน3
สองคมสองคน3
ชีววิทยาโอลิมปิกระหว่างประเทศ

การแข่งขันชีววิทยาโอลิมปิกระหว่างประเทศ (International Biology Olympiad: IBO) เป็นการแข่งขันชีววิทยาของนักเรียนระดับชั้นมัธยมศึกษา และเป็นหนึ่งในการแข่งขันโอลิมปิกวิชาการ โดยเริ่มจัดการแข่งขันครั้งแรกที่เมืองโอโลโมอุตส์ ประเทศเชกโกสโลวาเกีย ในปี พ.ศ. 2533 และได้จัดขึ้นเป็นประจำทุกปี

**ประวัติการแข่งขัน**

**กฎข้อบังคับในการแข่งขัน**

**รายชื่อประเทศเจ้าภาพการแข่งขันชีววิทยาโอลิมปิก**
หมวดหมู่:โอลิมปิกวิชาการ
ปรากฏการณ์โลกร้อนในยุคกลาง

อุณหภูมิของซีกโลกเหนือในช่วง 2000 ปีที่ผ่านมา
ปรากฏการณ์โลกร้อนในยุคกลาง (Medieval Warm Period (MWP) หรือ Medieval Climate Optimum) เป็นช่วงเวลาที่อากาศในบริเวณแอตแลนติกเหนือที่เกิดขึ้นระหว่างคริสต์ศตวรรษที่ 10 ถึงคริสต์ศตวรรษที่ 14 ที่เกิดขึ้นก่อนหน้ายุคน้ำแข็งน้อย ปรากฏการณ์โลกร้อนในยุคกลางมักจะเป็นหัวข้อที่ทำให้มีการถกกันเรื่องปรากฏการณ์โลกร้อน บางคนก็เรียกช่วงเวลานี้ว่า “ภาวะอากาศผิดปกติในยุคกลาง” (Medieval Climatic Anomaly)  ที่เป็นการเน้นผลที่เกิดจากความผิดปกติของอากาศมากกว่าที่จะเป็นการกล่าวถึงความเปลี่ยนแปลงของอุณหภูมิ

**การค้นคว้าในระยะแรก**
“ปรากฏการณ์โลกร้อนในยุคกลาง” เป็นช่วงเวลาของภาวะอากาศระหว่าง ค.ศ. 800 จนถึง ค.ศ. 1300 ในระหว่างยุคกลางของยุโรป การค้นคว้าในระยะแรกของปรากฏการณ์ก่อนหน้ายุคน้ำแข็งน้อยทำกันส่วนใหญ่ในยุโรป ซึ่งเป็นบริเวณที่เห็นชัดและมีหลักฐานประกอบมากที่สุด ในระยะแรกเชื่อกันว่าความเปลี่ยนแปลงของอุณหภูมิเป็นภาวะที่เกิดขึ้นโดยทั่วไปทั่วโลก แต่ความคิดเห็นนี้เป็นที่ต้องสงสัย ในปี ค.ศ. 2001 คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ รายงานสรุปผลการศึกษาว่า “…เหตุการณ์ปัจจุบันไม่สนับสนุนความเปลี่ยนแปลงของอากาศผิดปกติทั้งเย็นและร้อนพร้อมกันทั่วโลกในช่วงเวลาดังกล่าว และคำว่า “ยุคน้ำแข็งเล็ก” และ “ปรากฏการณ์โลกร้อนในยุคกลาง” ที่ใช้ก็เป็นคำที่มีความหมายจำกัดในการบรรยายแนวโน้มของความเปลี่ยนแปลงของอุณหภูมิของซีกโลกหรือโลกในศตวรรษที่ผ่านมา” ข้อมูลเกี่ยวกับอุณภูมิของโลกที่ได้จากแกนน้ำแข็ง วงต้นไม้ (tree ring) และ สิ่งที่อยู่ก้นทะเลสาบจากทั่วโลก แสดงให้เห็นว่าโลกอาจจะเย็นลงเล็กน้อย (ราว 0.03 °C) ระหว่างช่วง “ปรากฏการณ์โลกร้อนในยุคกลาง” กว่ายุคก่อนหน้านั้น และ ในกลางคริสต์ศตวรรษที่ 20 โครว์ลีย์และโลว์รีย์ (ค.ศ. 2000)  ตั้งข้อสังเกตว่าไม่มีหลักฐานเพียงพอในการทำนายว่าเหตุการณ์นี้เกิดขึ้นในซีกโลกใต้หรือไม่
นักภูมิอากาศดึกดำบรรพ์วิทยา (Palaeoclimatologist) ผู้จำลองลักษณะอากาศเฉพาะท้องถิ่นในช่วงหลายร้อยปีที่ผ่านมาเรียกช่วงอากาศสองแบบที่สลับกันว่า “ยุคน้ำแข็งเล็ก” สำหรับช่วงที่เย็น และ “ปรากฏการณ์โลกร้อนในยุคกลาง” สำหรับช่วงที่อุ่น นักค้นคว้าผู้อื่นก็ตกลงใช้ตาม และเมื่อกล่าวถึงความเปลี่ยนแปลงต่างๆ ที่เกี่ยวกับอากาศในช่วงนี้ ก็จะบรรยายในบริบทของคำสองคำนี้ ฉะนั้น “ปรากฏการณ์โลกร้อนในยุคกลาง” จึงอาจจะเป็นภาวะอากาศเปียกแทนที่จะเป็นภาวะ “อากาศร้อน” แต่เพียงอย่างเดียว โดยเฉพาะจากการสังเกตที่ว่าลักษณะอากาศในทางตอนกลางของทวีปแอนตาร์กติกาตรงกันข้ามกับแอตแลนติกเหนือ

**อ้างอิง**

**ดูเพิ่ม**
 ปรากฏการณ์โลกร้อน
หมวดหมู่:ภัยธรรมชาติ
หมวดหมู่:สมัยกลาง
เปาบุ้นจิ้น เทพผู้ทรงธรรม

เปาบุ้นจิ้น เทพผู้ทรงธรรม เป็นละครชุดที่ออกฉายครั้งแรกในปี พ.ศ. 2551 ทางช่อง3 
ในประเทศไทยสถานีวิทยุโทรทัศน์ไทยทีวีสีช่อง 3 นำมาออกอากาศระหว่างวันที่ 30 กันยายน พ.ศ. 2551 จนถึงวันที่ 11 มีนาคม พ.ศ. 2552 (รวมถึงตอน หนูหยกขาวแผลงฤทธิ์ ในภาค 5 หนูยุทธจักร) ส่วนสิทธิจัดจำหน่ายเป็นของบริษัทโกลเดนทาวน์ฟิล์ม จำกัด (Golden Town Film) นอกจากนี้ ไทยรัฐทีวียังนำมาพากย์ใหม่ฉายซ้ำในชื่อ เปาบุ้นจิ้น ตำนานศาลไคฟง เมื่อปี พ.ศ. 2558 และช่อง 9 เอ็มคอตเอชดี นำมาฉายอีกครั้งเมื่อปี พ.ศ. 2563

**นักแสดง**
 จิน เชาฉิน- ฟ่าน หงซวน- เหอ เจียจิ้ง- เจิ้ง เจียหยี- เฉิน ฮ่าวหมิน- กวาน หลี่เจี๋ย- เจียง หัว- ถัง เหวินหลง- หลง หลง- ฟู่ อี้เหว่ย- อู เชี่ยนเชี่ยน- ซุน เหย้าเวย- เฉิน เหยียน

**รายชื่อตอน**
 	คดีที่ 01 ตอนที่ 01 - 12 สับเปลี่ยนพระโอรส- 	คดีที่ 02 ตอนที่ 13 - 24 ม้ามังกรขาว- 	คดีที่ 03 ตอนที่ 25 - 35 ผู้ตรวจการคนใหม่- 	คดีที่ 04 ตอนที่ 36 - 48 ทองคำมรณะ- 	คดีที่ 05 ตอนที่ 49 - 61 ประหารราชบุตรเขย

**ดูเพิ่ม**
 เปาบุ้นจิ้น (ภาพยนตร์จีนชุด)

**อ้างอิง**
  เปาบุ้นจิ้น เทพผู้ทรงธรรม (ภาษาจีน)
หมวดหมู่:ละครโทรทัศน์จีน
ล
หมวดหมู่:รายการโทรทัศน์ช่อง 3
หมวดหมู่:รายการโทรทัศน์ช่อง 9 เอ็มคอตเอชดี
หมวดหมู่:รายการโทรทัศน์ช่องไทยรัฐทีวี
หมวดหมู่:ละครโทรทัศน์จีนในปี พ.ศ. 2551
สมาชิก (คณิตศาสตร์)

ในทางคณิตศาสตร์ สมาชิก ของเซต หมายถึงวัตถุแต่ละสิ่งที่ประกอบเข้าด้วยกันเป็นเซต

**เซต**
เมื่อเราเขียนว่า A = {1, 2, 3, 4} หมายความว่าสมาชิกต่าง ๆ ของเซต A ได้แก่ จำนวน 1, 2, 3 และ 4 กลุ่มย่อยของสมาชิกของ A เช่น {1, 2} เรียกว่าเป็นเซตย่อยของ A
เซตสามารถเป็นสมาชิกของเซตอื่นได้เช่นกัน ลองพิจารณาจาก B = {1, 2, {3, 4}} สมาชิกของ B ไม่ใช่จำนวน 1, 2, 3 และ 4 แต่มีสมาชิกเพียงสามตัวใน B ได้แก่ จำนวน 1, จำนวน 2 และเซต {3, 4}
สมาชิกในเซตสามารถเป็นอะไรก็ได้ ตัวอย่างเช่น C = {สีแดง, สีเขียว, สีน้ำเงิน} ซึ่งเป็นเซตที่ประกอบด้วยสมาชิก สีแดง สีเขียว และ สีน้ำเงิน

**สัญกรณ์**
ความสัมพันธ์ "เป็นสมาชิกของ" ซึ่งเรียกว่า ความเป็นสมาชิกของเซต เขียนแทนด้วยสัญลักษณ์ ∈ (มาจาก element) และเขียนดังนี้
:
มีความหมายว่า x เป็นสมาชิกของ A ซึ่งอาจกล่าวได้หลายแบบอาทิ x เป็นของ A, x อยู่ใน A, A ประกอบด้วย x, A มี x รวมอยู่ ฯลฯ อย่างไรก็ตามการอธิบายว่า A ประกอบด้วย x และ A มี x รวมอยู่ ผู้แต่งตำราบางท่านอาจหมายถึง x เป็นเซตย่อยของ A ก็ได้ 
นิเสธของความเป็นสมาชิกของเซตเขียนแทนด้วยสัญลักษณ์ ∉ ในลักษณะเดียวกัน
จากตัวอย่างข้างต้น เราสามารถสรุปได้ว่า- 2 ∈ A —— 2 เป็นสมาชิกของ A- {3, 4} ∈ B —— {3, 4} เป็นสมาชิกของ B- สีเหลือง ∉ C —— สีเหลือง ไม่เป็นสมาชิกของ C

**ภาวะเชิงการนับของเซต**
จำนวนของสมาชิกในเซตแต่ละเซต เป็นสมบัติหนึ่งที่เรียกว่าภาวะเชิงการนับ (cardinality) หรือเรียกอย่างไม่เป็นทางการคือขนาดของเซต จากตัวอย่างด้านบน ภาวะเชิงการนับของเซต A คือ 4 และสำหรับ B กับ C ก็คือ 3 เซตอนันต์คือเซตที่มีสมาชิกเป็นจำนวนอนันต์ ในขณะที่เซตจำกัดคือเซตที่มีจำนวนสมาชิกจำกัด ทั้ง A, B และ C ต่างก็เป็นเซตจำกัด ตัวอย่างเซตอนันต์เช่นเซตของจำนวนธรรมชาติ N = {1, 2, 3, 4, …}

**อ้างอิง**
 Paul R. Halmos 1960, Naive Set Theory, Springer-Verlag, NY, ISBN 0-387-90092-6. "Naive" means that it is not fully axiomatized, not that it is silly or easy (Halmos's treatment is neither).- Patrick Suppes 1960, 1972, Axiomatic Set Theory, Dover Publications, Inc. NY, ISBN 0-486-61630-4. Both the notion of set (a collection of members), membership or element-hood, the axiom of extension, the axiom of separation, and the union axiom (Suppes calls it the sum axiom) are needed for a more thorough understanding of "set element".

**ดูเพิ่ม**
 สมาชิกเอกลักษณ์
หมวดหมู่:ทฤษฎีเซต
แม่แบบ:Cite speech/doc

== Usage**
access-date=
postscript=

**Examples**

**Parameters**

**Syntax**

**COinS**

**What's new**

**Deprecated**

**Description**

**Authors**

**Date**

**Editors**

**Title**

**URL**

**Chapter URL**

**Periodical (work, newspaper, website)**

**Edition, series**

**Publisher**

**In-source locations**

**Identifiers**

**Subscription or registration required**

**Quote**

**Anchor**

**Display options**

**TemplateData**
{
	"params": {
		"last": {
			"label": "Last",
			"type": "string"
		},
		"first": {
			"label": "First",
			"type": "string"
		},
		"author-link": {
			"label": "Author link",
			"type": "wiki-page-name"
		},
		"event": {
			"label": "Event",
			"type": "string"
		},
		"location": {
			"label": "Location",
			"type": "wiki-page-name"
		},
		"date": {
			"label": "Date",
			"type": "date"
		},
		"access-date": {
			"label": "Access date",
			"type": "date"
		}
	},
	"format": "_=_"
}

**See also ==
วิศวกรเสียง

วิศวกรเสียง (sound engineer หรือ audio engineer) คือ ผู้ที่มีความชำนาญและมีความรู้ในการจัดการด้านเสียงในกระบวนการและการใช้งานอุปกรณ์ต่างๆที่เกี่ยวข้องทั้งด้านการอัดเสียง การบันทึกเสียงลงในสื่อต่างๆทั้งอะนาล็อก (Analog) และดิจิตอล (Digital)
งานด้านวิศวกรรมเสียงมีความเกี่ยวข้องกับการออกแบบ การควบคุมในกระบวนการบันทึกเสียง (sound recording), การเพิ่มคุณภาพเสียง (sound reinforcement)และการกระจายเสียงและการควบคุมอุปกรณ์เครื่องมือต่างๆ (sound broadcasting equipment) ในการทำงานในห้องสตูดิโอนั้นวิศวกรเสียงมีหน้าที่ในการตัดต่อ ปรับแต่งเสียงโดยวิธีและเทคนิคต่างๆเพื่อที่จะสามารถสื่อถึงความหมายหรือความต้องการที่ศิลปินต้องการสื่อออกมาให้ได้มากที่สุด
เมื่อพูดถึงวิศวกรรมทางด้านเสียง ส่วนมากผู้คนจะนึกถึงงานด้านอุตสาหกรรมดนตรี (music production) ซึ่งจริงๆแล้วยังมีสายงานที่กว้างกว่านั้นตั้งแต่การทำงานเบื้องหลังการถ่ายทำภาพยนตร์ (film post production), การควบคุมเสียงในงานแสดงสด (live sound reinforcement), งานด้านการโฆษณาและมัลติมีเดีย (advertising & multimedia) และการออกอากาศ (broadcasting) โดยในการทำงานนั้นวิศวกรเสียงจะทำงานร่วมกับโปรดิวเซอร์หรือผู้กำกับ และในบางกรณีบทบาทของวิศวกรเสียงก็จะผสมรวมไปเป็นหนึ่งในบทบาทของโปรดิวเซอร์ด้วย

**ทักษะความชำนาญ**
ความชำนาญในสายวิชาชีพนี้ในด้านกระบวนการบันทึกเสียงแบ่งได้เป็น 4 ขั้นตอนซึ่งต้องมีความชำนาญหลักๆ ได้แก่ Recording หรือ Tracking (คือขบวนการในการบันทึกเสียง) เช่นการวางไมค์ การเลือกใช้ไมค์ การเข้าใจระดับสัญญาณ และการใช้อุปกรณ์ต่างๆในการบันทึกเสียงอีกมากมายฯลฯ, editing (คือขบวนการในการแก้ไข ตกแต่ง) เช่นการลดเสียง Noise การจูนเสียงร้อง ฯลฯ, mixing หรือ Mixdown (คือขบวนการผสมเสียง) ซึ่งต้องมีความเข้าในในเพลงแต่ละประเภทหรือชนิดเพลง ทั้งยังสามารถใช้งานเครื่องมือต่างๆในห้องบันทึกเสียงเพื่อให้เกิดเสียงเพลงที่สมบูรณ์ และ mastering (คือขบวนการจัดทำต้นฉบับ) ซึ่งผู้ที่ทำหน้าที่นี้ต้องมีความชำนาญในการใช้เครื่องมือ และประสบการณ์ที่มากพอ ซึ่งต้องเข้าใจเพลง เข้าใจเรื่องของระดับสัญญาณ รวมถึงในการทำ Mastering ถือเป็นการทำ Final tune ดังนั้น หลังจากสิ้นสุดขั้นตอนนี้แล้วจะไม่มีการนำไปแก้ไขอีกครั้งเป็นต้น โดยในกระบวนการผลิตผลงานชิ้นหนึ่งๆขั้นตอนต่างๆจะถูกมอบหมายให้วิศวกรเสียงที่มีความถนัดเฉพาะด้านนั้นๆ

**การศึกษา**
ต่างประเทศ  วิศวกรเสียงสามารถมาจากสาขาวิศวกรรมไฟฟ้า (electrical engineering) ซึ่งมีวิทยาลัย, มหาวิทยาลัยและสถาบันที่ได้รับการรับรองเปิดสอนในสาขาวิชานี้ โดยจะได้รับปริญญาวิทยาศาสตร์บัณฑิต (bachelor of science)
*ในประเทศ  SAE Institute Thailand เป็นสถาบันในประเทศไทยแห่งแรกที่เปิดสอนในหลักสูตร Creative media technology ก่อตั้งขึ้นในปี 2002  ปัจจุบัน SAE ประเทศไทย ตั้งอยู่ในใจกลางกรุงเทพมหานคร ที่อาคาร ZEN ชั้น 12M, Central World Plaza ที่นี่มีเครื่องมือ อุปกรณ์ระดับ State-of-The-Art และห้องอัดทั้งหมดออกแบบโดย Acoustician, Mr. Masami Toyoshima ผู้ออกแบบห้องอัดเสียง Abbey Road นอกจากนั้น ยังเป็นศูนย์กลางฝึกอบรม “AMS NEVE Appointed Training Partner” แรกของโลกด้วย 
หมวดหมู่:วิศวกร
หมวดหมู่:เทคโนโลยีระบบเสียง
การล้อมกรุงคอนสแตนติโนเปิล (ค.ศ. 717–718)

การล้อมกรุงคอนสแตนติโนเปิล (ค.ศ. 717–718) หรือ การล้อมกรุงคอนสแตนติโนเปิลโดยชาวอาหรับครั้งที่สอง (Siege of Constantinople) เป็นความขัดแย้งที่เป็นส่วนหนึ่งของสงครามไบแซนไทน์–อาหรับ และเป็นการล้อมกรุงคอนสแตนติโนเปิลครั้งที่สองในหลายครั้งที่เกิดขึ้น การล้อมครั้งนี้เป็นการต่อสู้ระหว่างจักรวรรดิไบแซนไทน์ และจักรวรรดิบัลแกเรียฝ่ายหนึ่ง และจักรวรรดิอุมัยยะฮ์ของอาหรับอีกฝ่ายหนึ่ง การสงครามครั้งนี้เกิดขึ้นทางทางบกและทางทะเลโดยฝ่ายอาหรับในการพยายามยึดกรุงคอนสแตนติโนเปิลที่เป็นเมืองหลวงของจักรวรรดิไบแซนไทน์ กองทหารราบของฝ่ายอาหรับนำโดยมาสลามา อิบุน อับดาล มาลิคได้รับความพ่ายแพ้ จากการพยายามตีกำแพงธีโอโดเซียนของคอนสแตนติโนเปิลของที่ไม่สามารถตีแตกได้ และจากการโจมตีของกองกำลังบัลแกเรีย ขณะเดียวกันทางด้านการรบทางทะเลกองเรือฝ่ายอาหรับก็ถูกทำลายโดย “ไฟกรีก” (:en:Greek fire) ไปเป็นอันมาก กองเรือที่รอดหลงเหลือก็มาล่มในพายุระหว่างการเดินเรือกลับ การสงครามครั้งนี้มักจะเปรียบเทียบกับยุทธการตูร์เพราะเป็นยุทธการที่หยุดยั้งการขยายตัวของมุสลิมเข้ามายังยุโรปเป็นเวลาเกือบ 700 ปี

**อ้างอิง**

**บรรณานุกรม**
 R.G. Grant, Battle: A Visual Journey Through 5,000 Years of Combat (DK Publishing Inc., New York, 2005), p. 74- Jonathan Harris, Constantinople: Capital of Byzantium (Hambledon/Continuum, 2007), pp. 49-50. ISBN 978 1847251794- Stephen Turnbull,  The Walls of Constantinople, AD 324–1453, Osprey Publishing, ISBN 1-84176-759-X.- Khalid Yahya Blankinship, The End of the Jihad State (2003)- John Julius Norwich, A Short History of Byzantium (Penguin, 1995), p. 110

**ดูเพิ่ม**
 สงครามไบแซนไทน์–อาหรับ- คอนสแตนติโนเปิล- การล้อมกรุงคอนสแตนติโนเปิลครั้งที่หนึ่ง
หมวดหมู่:สงครามสมัยกลาง
หมวดหมู่:จักรวรรดิไบแซนไทน์
หมวดหมู่:สงครามเกี่ยวข้องกับตุรกี
หมวดหมู่:สงครามเกี่ยวข้องกับกรีซ
หมวดหมู่:สงครามเกี่ยวข้องกับบัลแกเรีย
หมวดหมู่:สงครามในคริสต์ทศวรรษ 710
หมวดหมู่:การล้อมกรุงคอนสแตนติโนเปิล
หมวดหมู่:ยุทธนาวี
หมวดหมู่:ปฏิบัติการสะเทินน้ำสะเทินบก
หมวดหมู่:กองทัพเรือไบแซนไทน์
หมวดหมู่:สงครามในคริสต์ทศวรรษ 710

หมวดหมู่: สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 8
หมวดหมู่:คริสต์ทศวรรษ 710
จักรพรรดิอเล็กซิออสที่ 4 อันเจลอส

จักรพรรดิอเล็กซิออสที่ 4 อันเจลอส (Alexios IV Angelos หรือ Alexius IV Angelus; Αλέξιος Δ' Άνγελος) (ราว ค.ศ. 1182 – 8 กุมภาพันธ์ ค.ศ. 1204) อเล็กซิออสที่ 4 อันเจลอสเป็นจักรพรรดิแห่งจักรวรรดิไบแซนไทน์ ของราชวงศ์อันเจลิด ผู้ทรงครองราชย์ระหว่างปี ค.ศ. 1203 จนเสด็จสวรรคตเมื่อวันที่ 8 กุมภาพันธ์ ค.ศ. 1204 อเล็กซิออสที่​ 4 เสด็จพระราชสมภพเมื่อราว ค.ศ. 1182 เป็นพระราชโอรสในจักรพรรดิไอแซ็คที่ 2 อันเจลอสและไอรีนพระอัครมเหสีพระองค์แรก เป็นพระราชนัดดาของจักรพรรดิอเล็กซิออสที่ 3 อันเจลอส

**อ้างอิง**
 Angold, Michael, The Fourth Crusade (London and New York, 2004).- Brand, C.M., 'A Byzantine Plan for the Fourth Crusade', Speculum, 43 (1968), pp. 462-75.- Harris, Jonathan, Byzantium and the Crusades (London and New York, 2003).- The Oxford Dictionary of Byzantium, Oxford University Press, 1991.- Phillips, Jonathan, The Fourth Crusade And The Sack Of Constantinople (London and New York, 2004).-  url = http://quod.lib.umich.edu/cgi/t/text/pageviewer-idx?c=moa;cc=moa;idno=acl3129.0001.001;q1=demosthenes;size=l;frm=frameset;seq=146;page=root;view=image

**ข้อมูลเพิ่มเติม**
 จักรวรรดิไบแซนไทน์
หมวดหมู่:จักรพรรดิไบแซนไทน์
หมวดหมู่:พระมหากษัตริย์ที่ถูกปลงพระชนม์